Diskussion:Cache

Hvad hedder det?

Jeg ser mange steder her på siderne hvor en cache staves caches i flertal. Det er sikkert korrekt engelsk, men det ser forkert ud i mine øjne når nu det er en dansk side og der findes et udmærket dansk ord for flere cacher. Der er jo ikke nogen der siger geocachers om flere geocachere.

Mit forslag til stavning/betydning af dette og andre importerede ord:
 * Cache(-n,-r,-rne) - stedet
 * Cachebeholder - beholderen
 * Cachebeskrivelse - listningen hos geocaching.com
 * Geocacher(-en,-e,-ne) - personen
 * Geocaching - aktiviteten

Der er imidlertid ret mange steder hvor det staves/bruges "forkert", så jeg har ikke lyst til at begynde at rette det op medmindre der er nogenlunde enighed - der vil bare være en anden der retter tilbage igen.

Jeg vil dog prøve at rette det nogle få steder i stikordsregisteret...

--Crumlin 10. dec 2006 kl. 17:11 (CET)


 * Det lyder fint Crumlin. Jeg har ikke været så opmærksom på dette og vist både skrevet f.eks. cacher og caches men nok mest caches og andre engelske bøjningsformer, selvom jeg egentlig mener at vi bør bøje ordene på dansk, når jeg tænker mig om. --Annarella 10. dec 2006 kl. 18:13 (CET)